钦定古今图书集成/明伦汇编/官常典/第777卷 > 王慈
## 钦定古今图书集成/明伦汇编/官常典/第777卷 > 王慈

按《南齐书》本传，“慈字伯宝，琅邪临沂人，司空僧虔子
也。年八岁，外祖宋太宰江夏王义恭迎之，内斋施宝
物，恣听所取。慈取素琴石研，义恭善之。少与从弟俭
共书学。除秘书郎、太子舍人、安成王抚军主簿，转记
室，迁秘书丞、司徒左西属、右长史，试守新安太守，黄
门郎、太子中庶子，领射声校尉，安成王冠军、豫章王”
司空长史、司徒左长史，兼侍中。出为辅国将军、豫章
内史，父忧去官。起为建武将军、吴郡太守，迁宁朔将
军、大司马长史，重除侍中，领步兵校尉。慈以朝堂讳
榜，非古旧制，上表曰：“夫帝后之德，绸缪天地；君人之
亮，蝉联日月。至于名族不著，昭自方策，号谥聿宣，载
伊篇籍。所以魏臣据中以建议，晋主”依经以下诏，朝
堂榜志，讳字悬露，义非绵古，事殷中世，空失资敬之
情，徒乖严配之道。若乃武功鼎臣，赞庸元吏，或以勋
崇，或由姓表。故孔悝见铭，谓标叔舅；子孟应图，称题
霍氏。况以处一之重，列尊名以止仁；无二之贵，夤冲
文而止敬。昔东平即世，孝章巡宫而洒泣；新野云终，
和熙见似而流涕。感“循旧类，尚或深心，矧观徽迹，能
无恻隐！今扃禁嵚邃，动延车盖。若使銮驾纡览，四时
临阅，岂不重增圣虑，用感宸衷！愚谓空标𥳑第，无益
于匪躬；直述朝堂，宁亏于夕惕！伏惟陛下保合万国，
齐圣群生，当删前基之弊轨，启皇齐之孝则。”诏付外
详议。博士李㧑议：“据《周礼》，凡有新令，必奋铎以警众，
乃退”以宪之于王宫。注：宪，表悬之也。太常丞王僴之
议：“尊极之名，宜率土同讳。目可得睹，口不可言。口不
可言，则知之者绝；知之者绝，则犯触必众。”仪曹郎任
昉议：“㧑取证明之文，僴之即情，惟允直班讳之典，爰
自汉世，降及有晋，历代无爽。今之讳榜，兼明义训，邦
之字国，实为前事之征。名讳之重，情敬斯极。故县诸
朝堂，搢绅所聚，将使起伏晨昏，不违耳目，禁避之道，
昭然易从。此乃恭敬之深旨，何情典之或废。”尊称霍
氏，理例乖方，居下以名，故以不名为重；在上必讳，故
以班讳为尊。因心则理无不安，即事则习行已久。谓
宜式遵，无所创革。慈议不行。慈患脚，世祖敕王晏曰：
“慈在职未久，既有微疾，不”堪朝，又不能骑马，听乘车
在仗后，江左来少例也。以疾从闲任，转冠军将军、司
徒左长史。慈妻刘秉女子观，尚世祖长女吴县公主，
修妇礼，姑未尝交答。江夏王锋为南徐州，妃，慈女也。
以慈为冠军将军、东海太守，加秩中二千石，行徐州
府事。还为冠军将军、庐陵王中军长史，未拜。永明九
年卒，年四十一。谢超宗尝谓慈曰：“卿书何当及虔公？”
慈曰：“我之不得仰及，犹鸡之不及凤也。”时人以为名
答。追赠太常，谥懿子。